На основу члана 56. Статута Града Ниша ("Службени лист Града Ниша", бр. 88/2008) и члана 114. и 115. Пословника Скупштине Града Ниша ("Службени лист Града Ниша", бр. 100/2008),

Градско веће Града Ниша, на седници од 06 .12.2016. године, подноси

**АМАНДМАН**

**НА ПРЕДЛОГ ОДЛУКЕ О ПРОМЕНИ СТАТУТА ГРАДА НИША**

**I** У ПРЕДЛОГУ ОДЛУКЕ О ПРОМЕНИ СТАТУТА ГРАДА НИША, у поглављу ПРЕЛАЗНЕ И ЗАВРШНЕ ОДРЕДБЕ, у члану 44, речи: „осмог дана“, замењују се речима: „наредног дана”

**II** Овај амандман постаје саставни део ПРЕДЛОГА ОДЛУКЕ О ПРОМЕНИ СТАТУТА ГРАДА НИША

**О б р а з л о ж е њ е**

Законом о буџетском систему ("Службени гласник Републике Србије", број. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 – други закон и 103/2015), у члану 31, прописано је да Скупштина града до 20. децембра доноси одлуку о буџету града.

Одлуком о промени Статута Града Ниша прописује се да се у Граду образује Градска управа, а за обављање стручних, административних и организационих послова за потребе органа Града, као и стручних послова који представљају посебно подручје рада и захтевају непосредну повезаност и организациону самосталност и посебност образују службе.

Усвајањем Одлуке о промени Статута Града Ниша, мења се организација управе и служби Града, тачније, у односу на досадашњу организацију, када су постојале посебне управе и службе, мења се број директних корисника буџета.

Следствено томе, да би се Одлуком о буџету Града Ниша одредили директни корисници буџета, у складу са Одлуком о промени Статута Града Ниша и, с друге стране, да би Одлука о буџету Града Ниша била усвојена у законом прописаном року, потребно је да Одлука о промени Статута Града Ниша ступи на снагу у року краћем од осам дана од дана објављивања у „Службеном листу Града Ниша“, односно наредног дана од дана објављивања.

С обзиром на изложено, Градско веће Града Ниша подноси овај Амандман који сагласно члану 115, Пословника Скупштине Града Ниша постаје саставни део Предлога Одлуке о промени Статута Града Ниша.

Број: 1841-3/2016-03

У Нишу, 06.12.2016.године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Проф. др Милош Банђур**